Ur ttlusent ara iṣebbaḍen, ḥafi msakit i ttruḥunt ɣer lexla ttuqament kan iḍrabqen ttetlen-ten i yiḍarren-nsent am yiqaciren, tikeffas i yifassen-nsent ad as-tiniḍ…ad as tiniḍ d tijemmarin tfettusin-nsent yernu xedment lexla. Mi d-tewwa tfellaḥt-nni, d anebdu, ad ruḥent imir tilawin ad megrent, ifellaḥen ad d-ttawin ɣer wannar s uɣyul acamma fukent akk, ad qelɛent akk inurar n uḥbac d ibawen qelɛen akk, ayen ččan ččant wayeḍ ad yeqqim i zerriɛa. Asmi ara yekkumaṣi imir unebdu ifellaḥen ruḥen megren tineqlin, zerɛen lbecna, zerɛen lḥemmeẓ. Mi d-yeḥder, mi d-yeḥder ad ruḥen ifellaḥen ad sserwaten ad d-kkren ssbeḥ ad ruḥen ad fersen akk annar-nni ad teččaren akk d nneɛma akken ad yeḥḍem i tmeddit.